Iglesia Evangélica Luterana Unida

Iglesia Evangélica Luterana Unida (IELU - Den forente evangelisk-lutherske kirke) er et luthersk kirkesamfunn som i hovedsak er basert i Argentina, men som også er representert i Uruguay. Kirken har omtrent 11 000 medlemmer, tretti menigheter og tretti pastorer.United Evangelical Lutheran Church - Oppslag hos Kirkenes Verdensråd. Lest 29. september 2015 Av de tretti menighetene er 29 i Argentina og en i Uruguays hovedstad Montevideo.CONGREGACIONES IELU - IELU. Lest 29. september 2015

Kirken er en synodal kirke som er delt i fem distrikter. Generalforsamlingen velger et råd som styrer kirken.

Det har eksistert lutherske menigheter i Argentina siden midten av 1800-tallet, men IELU begynte ikke å vokse fram før i 1919 da misjonærer fra USA begynte å jobbe i landet med ønske om å forkynne på spansk. De ønsket også å etablere skoler som supplement til de offentlige skolene i landet. IELU ble et selvstendig kirkesamfunn i 1948, og tok snart opp i seg også menigheter dannet av flyktninger fra Ungarn, Latvia og Estland i tillegg til de opprinnelig spansktalende menighetene.

Kirkesamfunnet begynte opprinnelig som en typisk «middelklassekirke», men ettersom sosiale problemer har blitt mer og mer påtrengende i Argentina som helhet og innad i IELU, har kirken fått et mer diakonalt preg, og har i dag stort fokus på arbeid blant fattige. De arbeider også sammen med et annet kirkesamfunn, Iglesia Evangélica del Rio de la Plata, på dette området.

Kirkesamfunnet driver blant annet arbeid for innvandrere, særlig fra Bolivia, urbefolkning, mennesker med hiv/aids og seks skoler og fire studenthjem.

Tilknyttede organisasjoner
Kirkenes verdensråd (medlem siden 1969)
Det Lutherske Verdensforbund (medlem siden 1951)Churches in Argentina  - Luthersk verdensforbund. Lest 29. september 2015
Det latinamerikanske kirkerådet
Community of Protestant Churches in Europe - LeuenbergfellesskapetCPCE MEMBER CHURCHES  - leuenberg.eu. Lest 29. september 2015

Referanser

Eksterne lenker


Kategori:Kristendom i Argentina
Kategori:Kristendom i Uruguay
Kategori:Lutherske kirker